Càuss bass

Ij càuss bass, an lenga anglèisa low kick, a son na técnica ëd gamba dovrà an chèiche bòcs pé-pugn (bòcs birman-a lethwei, kick-boxing e muay thai) e chèich art marsiaj ch'a consist a porté un colp ëd tibia o un càuss ant l'art anferior ëd l'aversari (cheussa o gamba). Conforma a la regolamentassion sportiva, a peul esse portà a l'esterior e a l'anterior dl'art anferior.

An combat ëd contat pien (dit K.O. system), a përmet d'andebolì la stabilità ëd n'aversari, o ëd butelo an dificoltà pr'un moment.

An materia ëd colp ant le gambe, diferent càuss a esisto ansema: sircolar (roundhouse kick), semi-sircolar (semi-circular kick), "balansà": càuss a baston (stick kick), càuss chërsent (crescent kick), càuss robatant (axe kick), drit ëd tipo pistonà: càuss frontal (front kick) o càuss lateral (side kick), càuss a gancio (hook kick), càuss robatant (hammer kick), e via fòrt.

Ant la kick-boxing merican-a o giaponèisa, ës tipo-sì ëd càuss a peul esse mach sircolar o semi-sircolar d’apress ël regolament.

Categorìa:Art marsiaj